stanford-oval/wikipedia huggingface dataset:
ชัก ฟีนีย์
หนังสือและบทความ

ก่อนปี 2540 ไม่มีใครรู้ถึงงานการกุศลของนายฟีนีย์
ในปีนั้น หนังสือพิมพ์เดอะนิวยอร์กไทมส์ได้พิมพ์บทความเกี่ยวกับเขา
คือเขาตัดสินใจที่จะเลิกเป็นคนนิรนามเมื่อชัดเจนแล้วว่า ปัญหาที่เขามีกับหุ้นส่วนเก่าของเขาเกี่ยวกับการขายบริษัท มีโอกาสที่จะทำให้เกิดคดีในศาลที่จะเปิดโปงการบริจาคของเขาอยู่ดี
นายฟีนีย์ให้ความร่วมมือกับนักเขียนที่พิมพ์หนังสือชีวประวัติของเขา คือ อภิมหาเศรษฐีที่ไม่ใช่เศรษฐี วิธีที่ชัก ฟีนีย์ได้ทรัพย์สมบัติแล้วบริจาคมันไปโดยไม่มีใครรู้ (The Billionaire Who Wasn't: How Chuck Feeney Made and Gave Away a Fortune Without Anyone Knowing) (ISBN 978-1-58648-391-3)
ชีวิตเขายังกลายเป็นภาพยนตร์สารคดี ชื่อว่า "อภิมหาเศรษฐีคนลับ - เรื่องของนายชัค ฟีนีย์ (Secret Billionaire: The Chuck Feeney Story)"
คลิปวิดีโอยูทูบ

57-min Biography presented by The Atlantic Philanthropies
4-min Chuck Feeney on Giving While Living presented by The Atlantic Philanthropies
แหล่งข้อมูลอื่น

Interview with Feeney from the Atlantic Philanthropies Web site
A Short Biography Of Chuck Feeney
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  อิสราเอล  สหรัฐ  เช็กเกีย  เกาหลี
ซัลบาดอร์ ซันเชซ

| ซัลบาดอร์ ซันเชซ |
| --- | --- |
เกิด: ซัลบาดอร์ ซันเชซ นาร์บาเอซ 26 มกราคม พ.ศ. 2502
ซัลบาดอร์ ซันเชซ นาร์บาเอซ (Salvador Sánchez Narváez) อดีตแชมป์โลก WBC , เดอะริงและไลเนียลรุ่นเฟเธอร์เวทชาวเม็กซิโก เกิดเมื่อวันที่ 26 มกราคม พ.ศ. 2502 ที่ซันติอาโกเตียนกุสเตงโก (Santiago Tianguistenco) ประเทศเม็กซิโกซัลบาดอร์ ซันเชซ เป็นนักมวยหน้าตาดี ชกได้สนุก และมีพลังหมัดที่หนักหน่วง เขาได้รับการยกย่องว่าเป็นนักมวยที่ดีที่สุดตลอดกาลของรุ่นเฟเธอร์เวท และเป็นนักมวยที่ยิ่งใหญ่ที่สุดคนหนึ่งของประเทศเม็กซิโก
นักมวยดาวรุ่ง

เมื่อเข้าสู่วัยรุ่น ซันเชซได้เข้าสู่วงการมวย โดยผู้จัดการคนแรกของเขาคือ เอากุสติน ปาราซีโอส เริ่มชกมวยสากลอาชีพเมื่อ พ.ศ. 2518 ชนะน็อค อัล การ์เดโน ยก 3 และได้ขึ้นชกทั้งหมด 6 ไฟต์ โดย 5 ไฟต์แรกชนะน็อกรวด ต่อมาขึ้นชกอีก 9 ไฟต์ ชนะน็อกรวด
แพ้ครั้งแรก

จากนั้นในปี พ.ศ. 2520 ซันเชซได้สิทธิ์ขึ้นชิงแชมป์ประเทศเม็กซิโกที่ว่าง รุ่นแบนตัมเวท กับอันโตนิโอ เบเซร์รา ไฟต์นั้นชกที่ถิ่นของอันโตนิโอ เบเซร์รา ผลการชกในวันนั้น ซันเชซซึ่งอยู่ในวัย 18 ปี เป็นฝ่ายแพ้คะแนน 12 ยกไปอย่างไม่เป็นเอกฉันท์ และเป็นการแพ้ครั้งแรกและครั้งเดียว ของซันเชซ ตลอดชีวิตการชกมวย
ไฟต์ต่อมาซันเชซได้ไปชกกับ ฆวน เอสโกบา เพื่อนร่วมชาติ ไฟต์นี้เป็นครั้งแรกที่เขาได้ไปชกที่สหรัฐอเมริกา ผลการชกออกมาคือเสมอกัน จากนั้น ซันเชซได้เจอกับเฟลิกซ์ ตรินิดัด เซนิโยร์ ซึ่งซันเชซก็เอาชนะไปได้
ครองแชมป์โลก

มาถึงปี พ.ศ. 2523 ซันเชซได้ขึ้นชิงแชมป์โลกกับ แดนนี โลเปซ แชมป์โลก WBC เฟเธอร์เวท เจ้าของฉายา "อินเดียนแดงน้อย" และซันเชซก็ชนะทีเคโอ​ไปในยกที่ 13 ซันเชซขึ้นป้องกัน ตำแหน่งครั้งแรกกับผู้ท้าชิงชาวอเมริกา รูเบน คัสติโญ และชนะคะแนนไปอย่างเอกฉันท์ การป้องกันแชมป์ครั้งที่ 2 คราวนี้ แดนนี โลเปซ ขอแก้มือ และซันเชซก็ตอกย้ำความแค้นด้วยการชนะทีเคโอ​โลเปซในยกที่ 14
การป้องกันครั้งที่ 6 นั้น ซันเชซต้องพบกับสุดยอดนักชกในรุ่นซูเปอร์แบนตั้มเวท คือ วิลเฟรโด โกเมซ  ยอดนักชกชาวปวยร์โตรีโกที่ข้ามรุ่นมาชิง ซึ่งถือว่าเป็นพิสูจน์ว่าใครจะเป็นราชาน็อกเอาท์ตัวจริงแห่งยุคนั้น ผลออกมา ซันเชซเอาชนะทีเคโอ​ไปในยกที่ 8 อย่างสุดมัน และซันเชซได้ขึ้นป้องกันอีก 3 ไฟท์ โดยหนึ่งในนั้นเป็นการป้องกันแชมป์โลกกับยอดมวยจากประเทศกานา อซูม่าห์ เนลสัน และซันเชซก็ชนะทีเคโอไปในยกที่ 15 โดยที่การชกในวันนั้น เนลสันเป็นฝ่ายคุมการชกไว้ได้และทำคะแนนนำ ซันเชซตัดสินใจฮึดสู้ในยกสุดท้ายและปล่อยหมัดเด็ดน็อกเนลสันได้ในยกสุดท้าย
เสียชีวิตก่อนวัยอันควร

จากนั้นในวันที่ 12 สิงหาคม พ.ศ. 2525 เกิดเหตุไม่คาดฝันขึ้น เมื่อซัลบาดอร์ ซันเชซ ได้เสียชีวิตจากการประสบอุบัติเหตุทางรถยนต์โดยโดยรถที่ซันเชซขับเกิดอุบัติเหตุพลิกคว่ำ ขณะที่มีอายุแค่ 23 ปี นับว่าเป็นการสูญเสียครั้งใหญ่ของวงการมวย
เมื่อ 12 สิงหาคม พ.ศ. 2550 ที่ผ่านมา ได้มีการจัดงานไว้อาลัยเนื่องในโอกาสครบรอบ 25 ปีของการเสียชีวิตของซันเชซที่ ซานติอาโกฯ ประเทศเม็กซิโก โดยมีนักมวยชื่อดังในยุคเดียวกันไปร่วมงานมากมาย เช่น ฆวน ลาโปร์เต , วิลเฟรโด โกเมซ​, ลูเป ปินตอร์​ , การ์โลส ซาราเต , ราฟาเอล ลิมอน เป็นต้น
เกียรติประวัติ

แชมป์โลก WBC , เดอะริงและไลเนียล รุ่นเฟเธอร์เวท
ชิง 2 กุมภาพันธ์ พ.ศ. 2523 ชนะทีเคโอ​ แดนนี โลเปซ ( สหรัฐ)​ ยก 13 ที่ คอลิเซียมรำลึกทหารผ่านศึก ฟีนิกซ์ รัฐแอริโซนา สหรัฐ
ป้องกันครั้งที่ 1, 12 เมษายน พ.ศ. 2523 ชนะคะแนน รูเบน คัสติโญ ( สหรัฐ) ที่ ทูซอนคอนเวนชันเซนเตอร์ ทูซอน รัฐแอริโซนา สหรัฐ
ป้องกันครั้งที่ 2, 21 มิถุนายน พ.ศ. 2523 ชนะทีเคโอ แดนนี โลเปซ ( สหรัฐ) ยก 14 ที่ เซซาร์พาเลซ ลาสเวกัส รัฐเนวาดา สหรัฐ
ป้องกันครั้งที่ 3, 13 กันยายน พ.ศ. 2523 ชนะคะแนน แพทริก ฟอร์ด ( กายอานา) ที่ ฟรีแมนคอลิเซียม แซนแอนโทนีโอ รัฐเท็กซัส สหรัฐ
ป้องกันครั้งที่ 4, 13 ธันวาคม พ.ศ. 2523 ชนะคะแนน ฆวน ลาโปร์เต ( ปวยร์โตรีโก) ที่ เอลแพโซเคานตีคอลิเซียม เอลแพโช รัฐเท็กซัส สหรัฐ
ป้องกันครั้งที่ 5, 22 มีนาคม พ.ศ. 2524 ชนะทีเคโอ​ โรเบร์โต กัสตาญโญน ( สเปน) ยก 10 ที่ เซซาร์พาเลซ ลาสเวกัส รัฐเนวาดา สหรัฐ
ป้องกันครั้งที่ 6, 21 สิงหาคม พ.ศ. 2524 ชนะทีเคโอ วิลเฟรโด โกเมซ ( ปวยร์โตรีโก) ยก 8 ที่ เซซาร์พาเลซ ลาสเวกัส รัฐเนวาดา สหรัฐ
ป้องกันครั้งที่ 7, 12 ธันวาคม พ.ศ. 2524 ชนะคะแนน แพททริก คาวเดล ( สหราชอาณาจักร) ที่ แอสโตรโดม ฮิวสตัน รัฐเท็กซัส สหรัฐ
ป้องกันครั้งที่ 8, 8 พฤษภาคม พ.ศ. 2525 ชนะคะแนน ฆอร์เฆ การ์ซิอา ( เม็กซิโก) ที่ รียูเนียนอารีนา แดลลัส รัฐเท็กซัส สหรัฐ
ป้องกันครั้งที่ 9, 21 กรกฎาคม พ.ศ. 2525 ชนะทีเคโอ อซูม่าห์ เนลสัน ( กานา)​ ยก 15 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
เสียชีวิตจากอุบัติเหตุรถชน ทำให้แชมป์ว่าง
แหล่งข้อมูลอื่น

tkos.niceboard.com
เทปการชกของซัลบาดอร์ ซันเชซ
ทางหลวงเอเชียสาย 12

|  ทางหลวงเอเชียสาย 12 |
| --- | --- |
แผนที่ทางหลวงเอเชียสาย 12 แสดงด้วยเส้นสีแดง
ข้อมูลของเส้นทาง
ความยาว: 1,195 กิโลเมตร (743 ไมล์)
ทางแยกที่สำคัญ
ปลายทางทิศเหนือ: บ้านนาเตย ประเทศลาว
ปลายทางทิศใต้: บ้านหินกอง ประเทศไทย
ตำแหน่งที่ตั้ง
ประเทศ:  ลาว  ไทย
 
ระบบทางหลวง
ระบบทางหลวงเอเชีย
ทางหลวงเอเชียสาย 12 (อังกฤษ: Asian Highway 12) ถนนเครือข่ายทางหลวงสายเอเชีย ประเภทสายประธาน มีระยะทางรวม 1,195 กิโลเมตร เริ่มต้นจากทางหลวงเอเชียสาย 3 ในบ้านนาเตย ประเทศลาว ผ่านเมืองไชย, หลวงพระบาง, วังเวียง, เวียงจันทน์, หนองคาย, อุดรธานี, ขอนแก่น, นครราชสีมา และสระบุรี จนสิ้นสุดที่ ทางหลวงเอเชียสาย 1 ในเทศบาลตำบลหินกอง อำเภอหนองแค จังหวัดสระบุรี
ทางหลวงเอเชียสาย 12 ในประเทศไทยเริ่มต้นที่ทางแยกต่างระดับหินกอง ตำบลโคกแย้ อำเภอหนองแค จังหวัดสระบุรี ซึ่งเป็นส่วนหนึ่งของทางหลวงเอเชียสาย 1 ไปตามทางหลวงแผ่นดินหมายเลข 1 (ถนนพหลโยธิน) ถึงทางแยกต่างระดับมิตรภาพ (แยกปากเพรียว) ตำบลปากเพรียว อำเภอเมืองสระบุรี จังหวัดสระบุรี แยกขวาไปตามทางหลวงแผ่นดินหมายเลข 2 (ถนนมิตรภาพ) ผ่านจังหวัดนครราชสีมา ขอนแก่น อุดรธานี สิ้นสุดที่สะพานมิตรภาพไทย-ลาว อำเภอเมืองหนองคาย จังหวัดหนองคาย ระยะทาง 520 กิโลเมตร
ประวัติ

ตั้งแต่วันที่ 8 เมษายน ค.ศ. 1994 เส้นทางเหนือ-ใต้ของทางหลวงเอเชียสาย AH12 แล้วเสร็จโดยประเทศลาวและประเทศไทย ยกเว้นการก่อสร้างสะพานมิตรภาพไทย-ลาว แห่งที่ 1 มูลค่าการก่อสร้างประมาณ 30 ล้านดอลลาร์สหรัฐ ที่ใช้เงินทุนของรัฐบาลออสเตรเลีย
เส้นทาง > ประเทศลาว

ทางหลวงหมายเลข 13: นาเตย – เวียงจันทน์ (593.5 กิโลเมตร)
ถนนเวียงจันทน์–สถานีรถไฟท่านาแล้ง (นครหลวงเวียงจันทน์) (30 กิโลเมตร)
ชายแดนไทย  (สะพานมิตรภาพไทย-ลาว แห่งที่ 1 ข้ามแม่น้ำโขง)
เส้นทาง > ประเทศไทย

ชายแดนลาว
ถนนมิตรภาพ: หนองคาย – สระบุรี (508 กิโลเมตร)
ถนนพหลโยธิน: สระบุรี – หินกอง (อำเภอหนองแค) (12 กิโลเมตร)
ทางหลวงเอเชียสาย 12 ในประเทศลาว
ทางหลวงเอเชียสาย 12 ในจังหวัดหนองคาย
ทางหลวงแผ่นดินหมายเลข 368

|  ทางหลวงแผ่นดินหมายเลข 368 |
| --- | --- |
ถนนเลี่ยงเมืองอ่างทอง
ข้อมูลของเส้นทาง
ความยาว: 4.865 กิโลเมตร (3.023 ไมล์)
มีขึ้นเมื่อ: ไม่ระบุ–ปัจจุบัน
ทางแยกที่สำคัญ
ปลายทางทิศตะวันออกเฉียงใต้:  ทล.334 ใน อ.เมือง จ.อ่างทอง
 :  ทล.309 ใน อ.เมือง จ.อ่างทอง
ปลายทางทิศตะวันตกเฉียงเหนือ:  ทล.3064 ใน อ.เมือง จ.อ่างทอง
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 368 หรือ ถนนเลี่ยงเมืองอ่างทอง เป็นทางหลวงแผ่นดินในจังหวัดอ่างทอง มีระยะทางตลอดทั้งสาย 4.865 กิโลเมตรเป็นถนนขนาด 4 - 6 ช่องจราจรไป-กลับ โดยทางหลวงสายนี้เริ่มต้นที่แยกบ้านอิฐ บน ทางหลวงแผ่นดินหมายเลข 334 ในตำบลบ้านอิฐ อำเภอเมืองอ่างทอง ไปทางทิศตะวันตก ผ่านแยกโพสะ ตัดกับทางหลวงแผ่นดินหมายเลข 309 ข้ามแม่น้ำเจ้าพระยา และข้ามทางหลวงแผ่นดินหมายเลข 3501 และผ่านแยกศาลาแดง ที่ตำบลศาลาแดง ตัดกับทางหลวงแผ่นดินหมายเลข 3064 และสิ้นสุดที่ถนนเทศบาล 1 และ ทางหลวงแผ่นดินหมายเลข 3064 (เลยแยกศาลาแดง 400 เมตร) ในอำเภอเมืองอ่างทอง เป็นเส้นทางในความรับผิดชอบของแขวงทางหลวงอ่างทอง
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
ซิมโฟนีหมายเลข 5 (เบทโฮเฟิน)

ลูทวิช ฟัน เบทโฮเฟิน
ซิมโฟนีหมายเลข 5 ในบันไดเสียง ซี ไมเนอร์ (Symphony No. 5 in C Minor) ของลูทวิช ฟัน เบทโฮเฟิน เป็นผลงานที่เขาประพันธ์ขึ้นในช่วง ค.ศ. 1804-1808 โอปุส 67 (Opus 67) ซิมโฟนีบทนี้นับว่าเป็นหนึ่งในงานดนตรีคลาสสิกที่ได้รับความนิยมสูงสุด และรู้จักกันแพร่หลายที่สุด รวมทั้งถูกนำออกแสดงและได้รับการบันทึกเสียงมากที่สุดบทหนึ่ง
ซิมโฟนีบทนี้มีชื่อเสียงเป็นที่รู้จักอย่างรวดเร็ว หลังจากนำออกแสดงครั้งแรกเมื่อ ค.ศ. 1808 ในเวลานั้น แอ็นสท์ เทโอดอร์ อมาเดอุส ฮ็อฟมัน (Ernst Theodor Amadeus Hoffmann) ได้บรรยายเอาไว้ว่า "นับเป็นหนึ่งในผลงานชิ้นสำคัญที่สุดแห่งยุค"
บทเพลงนี้ขึ้นต้นด้วยตัวโน้ตหลักเพียง 4 พยางค์
เนื่องจากโน้ตหลัก 4 ตัวของเพลงคล้ายกับ (คือ จุด จุด จุด ขีด) ที่ตรงกับอักษรโรมัน V โน้ตหลักนี้จึงใช้เป็นเครื่องหมายของคำว่า "victory" (ชัยชนะ) ในพิธีเปิดการออกอากาศสถานีวิทยุบีบีซี (BBC) ของอังกฤษในช่วงสงครามโลกครั้งที่ 2 อันเป็นความคิดของวิลเลียม สตีเฟนสัน (William Stephenson)
การบรรเลงรอบปฐมฤกษ์

ซิมโฟนีบทนี้ออกบรรเลงเป็นรอบแรก เมื่อวันที่ 22 ธันวาคม ค.ศ. 1808 โดยเบทโฮเฟินเป็นผู้ควบคุมวงด้วยตนเอง โอกาสดังกล่าวถือว่าเป็นคอนเสิร์ตครั้งใหญ่ ประกอบด้วยผลงานใหม่ทั้งหมดของเบทโฮเฟิน โดยได้แสดงที่โรงละครในกรุงเวียนนา และมีรายการแสดงดังนี้
ซิมโฟนีหมายเลข 6 (Symphony No. 6)
Aria: "Ah, perfido", Op. 65
The Gloria movement of the Mass in C Major
Piano Concerto No. 4
-- พักการแสดง --
ซิมโฟนีหมายเลข 5
Sanctus and Benedictus movements of the C Major Mass
Choral Fantasy
การแสดงดังกล่าวใช้เวลานานกว่า 4 ชั่วโมง
สำหรับซิมโฟนีหมายเลข 5 และหมายเลข 6 ซึ่งประพันธ์ขึ้นในเวลาใกล้เคียงกันนั้น ปรากฏในโปรแกรมคอนเสิร์ตเป็นหมายเลข 6 และ 5 ตามลำดับ แต่ในปัจจุบันมีการลำดับหมายเลขสลับกันตามลำดับการพิมพ์
เบทโฮเฟินอุทิศซิมโฟนีบทนี้ให้แก่ผู้อุปถัมภ์สองคน ได้แก่ เจ้าชาย F.J. von Lobkowitz และ เคาน์ Andreas Razumovsky คำอุทิศนั้นปรากฏในการพิมพ์ครั้งแรก เมื่อเดือนเมษายน ค.ศ. 1809
รายละเอียดของแต่ละท่อน

ซิมโฟนีบทนี้มีด้วยกัน 4 ท่อน หรือมูฟเมนต์ ดังนี้
สามท่อนแรกนั้นเรียบเรียงสำหรับเครื่องดนตรีต่าง ๆ ได้แก่ ฟลูต 2 เลา, โอโบ 2 เลา, บีแฟลต คลาริเน็ต 2 เลา , บาสซูน 2 เลา, ฮอร์น 2 คัน, ทรัมเป็ต 2 คัน, กลองทิมปะนี และเครื่องสาย ได้แก่ ไวโอลิน 1 และไวโอลิน 2, วิโอลา, เชลโล และดับเบิลเบส ส่วนท่อนสุดท้ายได้เพิ่มปิคโคโล, คอนทราบาสซูนอย่างละเลา และทรอมโบน 3 คัน (อัลโต,เทเนอร์ และเบส)
การแสดงดนตรีทั้งหมด ใช้เวลาประมาณ 35 นาที
| --- | --- |
Symphony 5, movement 1: 

From Symphony no. 5
| --- | --- |
Symphony 5, movement 2: 

From Symphony no. 5
| --- | --- |
Symphony 5, movement 3: 

From Symphony no. 5
| --- | --- |
Symphony 5, movement 4: 

From Symphony no. 5
หากไม่ได้ยินเสียง โปรดดูเพิ่มที่ วิกิพีเดีย:วิธีใช้สื่อ
การใช้บันไดเสียง

ซิมโฟนีหมายเลข 5 อยู่บันไดเสียง ซีไมเนอร์ (C minor) มีนักวิจารณ์ให้ความเห็นว่าสำหรับเบทโฮเฟินแล้ว บันไดเสียงนี้เป็นตัวแทนของ “น้ำเสียงแบบวีรบุรุษ และมีความเกรี้ยวกราด” และเขาใช้บันไดเสียงนี้สำหรับงานที่มีความเข้มข้นเป็นพิเศษ หรือ สงวนไว้สำหรับดนตรีที่แสดงออกทางอารมณ์สูงสุดของเขา
ผลงานอื่น ๆ ของเบทโฮเฟินในบันไดเสียง ซีไมเนอร์ ที่ให้ภาพในลักษณะดังกล่าว มีดังนี้ง
"Piano Sonata No. 5", Opus 10 no. 1 (1795-8)
"Piano Sonata No. 8", Opus 13, "Pathetique" (1798)
"Piano Concerto No. 3" no. 3 (1800)
"String Quartet No. 4", Opus 18, no. 4 (1800)
"Sonata in C minor for Violin and Piano", Op. 30, no. 2 (1802)
"Symphony No. 3"; second "Funeral March" movement (1803)
"Coriolanus" overture, Opus 62 (1807)
"Piano Sonata No. 32", Op. 111 (1822)
ซิมโฟนีหมายเลข 5 กับผลงานในรูปแบบอื่น

เสียงโน้ต 4 พยางค์ จากมูฟเมนต์ที่ 1 ของซิมโฟนีหมายเลข 5 ถูกนำมาใช้ซ้ำหลายครั้งในดนตรียุคหลัง  เช่น
ถูกนำมาใช้เป็นเพลงเปิดของสถานีวิทยุบีบีซี ของอังกฤษในช่วงสงครามโลกครั้งที่ 2
เพลง A Fifth of Beethoven  เป็นซิมโฟนีหมายเลข 5 ในจังหวะดิสโก โดย Walter Murphy  เมื่อ ค.ศ. 1976 และเป็นเพลงประกอบภาพยนตร์ Saturday Night Fever (1977)
เพลง Roll Over Beethoven โดย Chucker Berry เมื่อ ค.ศ. 1956 และนำมาขับร้องใหม่โดยวง The Beatles, Status Quo และวง ELO - Electic Light Oechestra (ค.ศ. 1973))
นักกีตาร์ Yngwie Malmsteen โซโลกีตาร์ ซิมโฟนีหมายเลข 5 แบบเฮฟวีเมทัล
ภาพยนตร์ Beethoven(1992) หนังครอบครัวเกี่ยวกับสุนัขพันธุ์เซนต์เบอร์นาร์ด ชื่อว่าเบทโฮเฟิน โดยใช้เสียงโน้ตท่อนนี้ แทนตัวเบทโฮเฟิน
ภาพยนตร์ V for Vendetta (2005) หนังและหนังสือเกี่ยวกับการต่อสู้ขับไล่ทรราช ใช้เสียงโน้ตท่อนนี้ สื่อถึงการต่อสู้และชัยชนะ โดย V (มาจากเลข 5 และหมายถึง Victory) เป็นชื่อตัวละครเอก
แหล่งข้อมูลอื่น

เนื้อหาทั่วไป
การวิเคราะห์โครงสร้างอย่างย่อ เก็บถาวร 2004-06-05 ที่ เวย์แบ็กแมชชีน
ภาพ แผนที่ และไฟล์เสียง เก็บถาวร 2007-01-24 ที่ เวย์แบ็กแมชชีน
ทางหลวงแผ่นดินหมายเลข 402

|  ทางหลวงแผ่นดินหมายเลข 402 |
| --- | --- |
ถนนเทพกระษัตรี
ถนนเทพกระษัตรีในตำบลไม้ขาว อำเภอถลาง จังหวัดภูเก็ต
ข้อมูลของเส้นทาง
ความยาว: 48.958 กิโลเมตร (30.421 ไมล์)
ทางแยกที่สำคัญ
ปลายทางทิศเหนือ:  ถนนเพชรเกษม ใน อำเภอตะกั่วทุ่ง จังหวัดพังงา
ปลายทางทิศใต้: ถนนภูเก็ต ใน อำเภอเมืองภูเก็ต จังหวัดภูเก็ต
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 402 สายโคกกลอย–เมืองภูเก็ต หรือ ถนนเทพกระษัตรี เป็นทางหลวงสายหลักที่เชื่อมจังหวัดภูเก็ตเข้ากับแผ่นดินใหญ่ มีความยาวประมาณ 48 กิโลเมตร อยู่ในจังหวัดพังงาประมาณ 8 กิโลเมตร และอยู่ในจังหวัดภูเก็ตประมาณ 40 กิโลเมตร อยู่ในความรับผิดชอบของแขวงการทางภูเก็ต ตลอดสาย ตั้งแต่ด่านตรวจภูเก็ต-ต่อเขตเทศบาลนครภูเก็ตควบคุมแต่เดิมนับหลักกิโลเมตรจากศาลากลางภูเก็ต ปัจจุบันนับหลักกิโลเมตร 0 สี่แยกโคกกลอย - ต่อเขตเทศบาลเมืองนครภูเก็ตควบคุมกิโลเมตรที่ 48+958
ถนนเลี่ยงเมือง

เลี่ยงเมืองโคกกลอย กำหนดเป็นทางหลวงแผ่นดินหมายเลข 4303 ระยะทาง 5 กิโลเมตร
เลี่ยงเมืองภูเก็ต กำหนดเป็นทางหลวงแผ่นดินหมายเลข 4024
ทางหลวงแผ่นดินหมายเลข 4012

ทางหลวงแผ่นดินหมายเลข 4012 สายต่อเขตเทศบาลนครนครศรีธรรมราช - ท่าแพ เป็นทางหลวงสายสั้น ๆ ในเขตควบคุมของแขวงการทางนครศรีธรรมราชที่ 1 สำนักทางหลวงที่ 14 (นครศรีธรรมราช) มีระยะทางตั้งแต่บ้านท่าแพถึงตัวเมืองนครศรีธรรมราช มีความยาวประมาณ 8 กม.
รายละเอียดของเส้นทาง

ทางหลวงแผ่นดินหมายเลข 4012 เริ่มต้นที่บ้านท่าแพ ณ จุดที่ทางหลวงแผ่นดินหมายเลข 401 สิ้นสุด จากนั้นก็วิ่งลงใต้ไปยังตัวเมืองนครศรีธรรมราช เส้นทางเป็นลาดยางมี 4 ช่องจราจร ทิศทางละ 2 ช่องจราจร มีเกาะกลางถนนคั่นตรงกลาง
แต่เดิมเส้นทางได้ผ่านค่ายวชิราวุธ ซึ่งได้สร้างความไม่สะดวก เพราะในเวลากลางคืน มีเพียงรถที่มีใบอนุญาตเท่านั้นที่สามารถใช้เส้นทางนี้ได้ รถที่ไม่มีใบอนุญาตจะต้องใช้ทางหลวงแผ่นดินหมายเลข 4016 และ 4103 เพื่อเลี่ยงค่ายวชิราวุธ
แต่ในที่สุด ทางหลวงแผ่นดินหมายเลข 4012 ก็ถูกสร้างขึ้นใหม่ประมาณ 1 กม. ทางตะวันออกของค่ายวชิราวุธ รถทุกคันสามารถใช้เส้นทางใหม่นี้ได้ตลอด 24 ชม. ประชาชนท้องถิ่นมักเรียกเส้นทางใหม่นี้ว่า ถนนอ้อมค่าย (พัฒนาการคูขวาง)
รายชื่อทางแยก

ทางหลวงแผ่นดินหมายเลข 401 (เริ่ม) (ขึ้นเหนือไปยัง อำเภอท่าศาลาและสุราษฎร์ธานี)
ถนนพัฒนาการคูขวาง (สิ้นสุด) (ลงใต้ไปยังตัวเมืองนครศรีธรรมราช)
ทีเอ็นเอ วิคตอรี่ โรด

โลโก้ของ ทีเอ็นเอ วิคตอรี่ โรด ในปี 2010
ทีเอ็นเอ วิคตอรี่ โรดเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนมีนาคม โดยจัดขึ้นครั้งแรกเมื่อ ปี 2004 ในเดือนพฤศจิกายนเพียงแค่ปีเดียว ก็ได้ย้ายมาจัดในเดือนกรกฎาคม ต่อมาได้ย้ายมาจัดในเดือนมีนาคมในปี 2011
วันที่และสถานที่ของวิคตอรี่ โรด

| # | ชื่อศึก | วันที่จัด | เมืองที่จัด | สถานที่จัด | คู่เอก |
| --- | --- | --- | --- | --- | --- |
| 1 | วิคตอรี่ โรด (2004) | 7 พฤศจิกายน ค.ศ. 2004 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Jeff Jarrett (c) vs. Jeff Hardy in a Ladder match for the NWA World Heavyweight Championship |
| 2 | วิคตอรี่ โรด (2006) | 16 กรกฎาคม ค.ศ. 2006 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Sting vs. Christian Cage vs. Scott Steiner vs. Samoa Joe in a Four-Way match to become number one contender to the NWA World Heavyweight Championship |
| 3 | วิคตอรี่ โรด (2007) | 15 กรกฎาคม ค.ศ. 2007 | ออร์แลนโด, รัฐฟลอริดา | ทีเอ็นเอ อิมแพ็ค! โซน | TNA World Heavyweight Champion Kurt Angle and TNA X Division Champion Samoa Joe vs. TNA World Tag Team Champions Team 3D (Brother Ray and Brother Devon) in a Tag Team match for the championships. |
| 4 | วิคตอรี่ โรด (2008) | 13 กรกฎาคม ค.ศ. 2008 | Houston, Texas | Reliant Arena | Samoa Joe (c) vs. Booker T for the TNA World Heavyweight Championship |
| 5 | วิคตอรี่ โรด (2009) | 19 กรกฎาคม ค.ศ. 2009 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Kurt Angle (c) vs. Mick Foley for the TNA World Heavyweight Championship |
| 6 | วิคตอรี่ โรด (2010) | 11 กรกฎาคม ค.ศ. 2010 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Rob Van Dam (c) vs. Abyss vs. Mr. Anderson vs. Jeff Hardy for the TNA World Heavyweight Championship |
| 7 | วิคตอรี่ โรด (2011) | 13 มีนาคม ค.ศ. 2011 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Rob Van Dam vs. Mr. Anderson to become #1 contender for the TNA World Heavyweight Championship Sting (c) vs. Jeff Hardy for the TNA World Heavyweight Championship |
| 8 | วิคตอรี่ โรด (2012) | 18 มีนาคม ค.ศ. 2012 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Bobby Roode vs. Sting in No Holds Barred match |
(c) – refers to the champion(s) heading into the match
ดูเพิ่ม

รายชื่อเพย์-เพอร์-วิวของทีเอ็นเอ
แหล่งข้อมูลอื่น

TNA Wrestling.com เก็บถาวร 2007-02-17 ที่ เวย์แบ็กแมชชีน
| ด ค กรายการเพย์-เพอร์-วิวของอิมแพ็ค เรสต์ลิง |
| --- | --- |
วิคตอรี่ โรด:  2004  2006  2007  2008  2009  2010  2011  2012 
ปัจจุบัน:  สแลมไมเวอร์เซรี่  บาวด์ฟอร์กลอรี 
อดีต:  เทิร์นนิงพอยท์ (2004–2012)  ไฟนอล เรสโซลูชั่น (2005–2012)  ดิสทิเนชั่น เอ็กซ์ (2005–2012)  ฮาร์ทคอร์ จัสติค/ฮาร์ท จัสติค (2005–2012)  แซซริฟฟิค (2005–2012)  อเกนต์ออลออดส์ (2005–2012)  วิคตอรี่ โรด (2004, 2006–2012)  โนเซอร์เรนเดอร์ (2005–2012)  ทีเอ็นเอ อันเบรคเคเบิล (2005)  เจนเนสิส (2005–2013)  ล็อคดาวน์ (2005–2014) 
ดูเพิ่ม:  วิคลี่ เพย์-เพอร์-วิว อีเว่น (2002–2004)  วันไนท์ออนลี
ทางหลวงแผ่นดินหมายเลข 376

|  ทางหลวงแผ่นดินหมายเลข 376 |
| --- | --- |
ถนนเลี่ยงเมืองราชบุรี
ข้อมูลของเส้นทาง

ส่วนหนึ่งของ 
 
ความยาว: 9.950 กิโลเมตร (6.183 ไมล์)
มีขึ้นเมื่อ: พ.ศ. 2543–ปัจจุบัน
ทางแยกที่สำคัญ
ปลายทางทิศเหนือ:  ถ.เพชรเกษม ใน อ.เมืองราชบุรี จ.ราชบุรี
ปลายทางทิศใต้:  ถ.เพชรเกษม ใน อ.เมืองราชบุรี จ.ราชบุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 376 หรือ ทางเลี่ยงเมืองราชบุรี เป็นทางหลวงแผ่นดินขนาด 4-6 ช่องจราจร มีลักษณะเป็นถนนอ้อมตัวเมืองราชบุรีไปทางทิศตะวันออก เริ่มต้นจากถนนเพชรเกษม ที่ทางแยกต่างระดับเลี่ยงเมืองราชบุรี ข้ามคลองขุดลัด ผ่านถนนราชาบุระ จากนั้นข้ามแม่น้ำแม่กลอง ข้ามถนนมนตรีสุริยวงศ์ ข้ามทางรถไฟสายใต้ ผ่านแยกดอนตะโก แยกดอนแจง และสิ้นสุดสายทางที่ทางแยกต่างระดับนิรันดร์ จุดบรรจบถนนเพชรเกษม รวมระยะทาง 9.950 กิโลเมตร เป็นเส้นทางในความรับผิดชอบของแขวงทางหลวงราชบุรี
ประวัติ

ทางหลวงแผ่นดินหมายเลข 376 เดิมคือ ทางหลวงชนบท รบ.1010 อยู่ในความดูแลของแขวงทางหลวงชนบทราชบุรี สำนักทางหลวงชนบทที่ 4 (เพชรบุรี) กรมทางหลวงชนบท สร้างขึ้นตามพระราชกฤษฎีกากำหนดเขตที่ดินในบริเวณที่จะเวนคืน ในท้องที่ตำบลโคกหม้อ ตำบลพงสวาย ตำบลบ้านไร่ ตำบลหน้าเมือง และตำบลดอนตะโก อำเภอเมืองราชบุรี จังหวัดราชบุรี พ.ศ. 2540 มีชื่อแรกเริ่มว่า "ถนนสาย ค 2 ผังเมืองรวมเมืองราชบุรี" จนกระทั่งปี พ.ศ. 2563 กรมทางหลวงชนบทได้โอนสายทางนี้ให้กรมทางหลวงเป็นผู้ดูแลและบำรุงรักษา และเปลี่ยนหมายเลขสายทางจากทางหลวงชนบท รบ.1010 เป็นทางหลวงแผ่นดินหมายเลข 376 ปัจจุบันทางหลวงสายนี้อยู่ในความดูแลของแขวงทางหลวงราชบุรี สำนักงานทางหลวงที่ 15 (ประจวบคีรีขันธ์)
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
ป้ายหมายเลขทางหลวงชนบท รบ.1010
ทางหลวงแผ่นดินหมายเลข 369

|  ทางหลวงแผ่นดินหมายเลข 369 |
| --- | --- |
ทางเลี่ยงเมืองสิงห์บุรี
ข้อมูลของเส้นทาง
ความยาว: 1.434 กิโลเมตร (0.891 ไมล์)
มีขึ้นเมื่อ: ไม่ระบุ–ปัจจุบัน
ทางแยกที่สำคัญ
ปลายทางทิศเหนือ:   ทล.309 / ทล.311 ใน อ.เมือง จ.สิงห์บุรี
ปลายทางทิศใต้:   ทล.3030 / ทางหลวงชนบท สห.3026 ใน อ.เมือง จ.สิงห์บุรี
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงแผ่นดิน  รายการ 
ทางหลวงแผ่นดินหมายเลข 369 หรือ ถนนเลี่ยงเมืองสิงห์บุรี เป็นทางหลวงแผ่นดินในตัว อำเภอเมืองสิงห์บุรี จังหวัดสิงห์บุรี มีระยะทางสั้น ๆ ตลอดทั้งสาย 1.434 กิโลเมตร เป็นถนนขนาด 4 - 6 ช่องจราจรไป-กลับ ตลอดทั้งสาย โดยเริ่มต้นที่แยกศาลหลักเมือง ตัดกับทางหลวงแผ่นดินหมายเลข 309 และ ทางหลวงแผ่นดินหมายเลข 311 แล้วไปสิ้นสุดที่แยกวีรชน ตัดกับทางหลวงแผ่นดินหมายเลข 3030 และ ทางหลวงชนบท สห.3026 เป็นเส้นทางในความรับผิดชอบของแขวงทางหลวงสิงห์บุรี
รายชื่อทางแยก

| จังหวัด | กม> ที่ | ชื่อจุดตัด | ซ้าย | ขวา |  |
| --- | --- | --- | --- | --- | --- |
| สิงห์บุรี | 0+000 | แยกศาลหลักเมือง | เชื่อมต่อจาก:  ทล.311 เข้า สิงห์บุรี | เชื่อมต่อจาก:  ทล.311 เข้า สิงห์บุรี |  |
| สิงห์บุรี | 0+000 | แยกศาลหลักเมือง |  ทล.309 ไป อ่างทอง  |  ทล.311 ไป อ.อินทร์บุรี, ชัยนาท |  |
| สิงห์บุรี | 1+434 | แยกวีรชน |  ทล.3030 ไปบรรจบ  ทางหลวงแผ่นดินหมายเลข 309  |  ทล.3030 ไป อ.บางระจัน |  |
| สิงห์บุรี | 1+434 | แยกวีรชน | ตรงไป:  ทางหลวงชนบท สห.3026 ไป อ.ท่าวุ้ง, ลพบุรี | ตรงไป:  ทางหลวงชนบท สห.3026 ไป อ.ท่าวุ้ง, ลพบุรี |  |
      สะพาน              กำลังก่อสร้างหรือโครงการในอนาคต
แหล่งข้อมูลอื่น

ระบบสารสนเทศโครงข่ายทางหลวง เก็บถาวร 2023-01-13 ที่ เวย์แบ็กแมชชีน กรมทางหลวง กระทรวงคมนาคม
ทีเอ็นเอ แซซริฟฟิค

โลโก้ของ ทีเอ็นเอ แซซริฟฟิค ในปัจจุบัน
ทีเอ็นเอ แซซริฟฟิคเป็นรายการเพย์-เพอร์-วิวของ โทเทิล นอนสต็อป แอคชั่น เรสต์ลิง ประจำเดือนสิงหาคม โดยจัดขึ้นครั้งแรกเมื่อวันที่ 14 สิงหาคม ค.ศ. 2005 ที่ TNA Impact! Zone ในเมือง Orlando, Florida
วันที่และสถานที่ของแซซริฟฟิค

| # | ชื่อศึก | วันที่จัด | เมืองที่จัด | สถานที่จัด | คู่เอก |  |
| --- | --- | --- | --- | --- | --- | --- |
| 01 !1 | แซซริฟฟิค !แซซริฟฟิค (2005) | 000000002005-08-14-000014 สิงหาคม 2005 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Jeff Jarrett and Rhino vs. Raven and Sabu in a Tag Team match |  |
| 02 !2 | แซซริฟฟิค !แซซริฟฟิค (2006) | 000000002006-05-14-000014 พฤษภาคม 2006 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Christian Cage (c) vs. Abyss in a Full Metal Mayhem match for the NWA World Heavyweight Championship |  |
| 03 !3 | แซซริฟฟิค !แซซริฟฟิค (2007) | 000000002007-05-13-000013 พฤษภาคม 2007 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Christian Cage (c) vs. Kurt Angle vs. Sting in a 3-Way Dance for the World Heavyweight Championship |  |
| 04 !4 | แซซริฟฟิค !แซซริฟฟิค (2008) | 000000002008-05-11-000011 พฤษภาคม 2008 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Samoa Joe (c) vs. Kaz vs. Scott Steiner in a 3-Way Dance for the TNA World Heavyweight Championship |  |
| 05 !5 | แซซริฟฟิค !แซซริฟฟิค (2009) | 000000002009-05-24-000024 พฤษภาคม 2009 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Mick Foley (c) vs. Jeff Jarrett vs Kurt Angle vs Sting in a Four Way Ultimate Sacrifice match for the TNA World Heavyweight Championship |  |
| 06 !6 | แซซริฟฟิค !แซซริฟฟิค (2010) | 000000002010-05-16-000016 พฤษภาคม 2010 | ออร์แลนโด, รัฐฟลอริดา | ทีเอ็นเอ อิมแพ็ค! โซน | Rob Van Dam (c) vs. A.J. Styles for the TNA World Heavyweight Championship |  |
| 07 !7 | แซซริฟฟิค (2011) !แซซริฟฟิค (2011) | 000000002011-05-15-000015 พฤษภาคม 2011 | ออร์แลนโด, รัฐฟลอริดา | อิมแพ็ค เรสต์ลิง โซน | Sting (c) vs. Rob Van Dam for the TNA World Heavyweight Championship |  |
| 08 !8 | แซซริฟฟิค (2012) !แซซริฟฟิค (2012) | 000000002012-05-13-000013 พฤษภาคม 2012 | ออร์แลนโด, รัฐฟลอริดา | อิมแพ็ค เรสต์ลิง โซน | Bobby Roode (c) versus Rob Van Dam in a Ladder match for the TNA World Heavyweight Championship |  |
(c) - refers to the champion prior to the match
ดูเพิ่ม

รายชื่อเพย์-เพอร์-วิวของทีเอ็นเอ
แหล่งข้อมูลอื่น

TNAwrestling.com TNA Wrestling Official Website เก็บถาวร 2007-02-17 ที่ เวย์แบ็กแมชชีน
TNASacrifice.com TNA Sacrifice Mini Site เก็บถาวร 2010-04-20 ที่ เวย์แบ็กแมชชีน
Results at Pro Wrestling History
| ด ค กรายการเพย์-เพอร์-วิวของอิมแพ็ค เรสต์ลิง |
| --- | --- |
แซซริฟฟิค:  2005  2006  2007  2008  2009  2010  2011  2012 
ปัจจุบัน:  สแลมไมเวอร์เซรี่  บาวด์ฟอร์กลอรี 
อดีต:  เทิร์นนิงพอยท์ (2004–2012)  ไฟนอล เรสโซลูชั่น (2005–2012)  ดิสทิเนชั่น เอ็กซ์ (2005–2012)  ฮาร์ทคอร์ จัสติค/ฮาร์ท จัสติค (2005–2012)  แซซริฟฟิค (2005–2012)  อเกนต์ออลออดส์ (2005–2012)  วิคตอรี่ โรด (2004, 2006–2012)  โนเซอร์เรนเดอร์ (2005–2012)  ทีเอ็นเอ อันเบรคเคเบิล (2005)  เจนเนสิส (2005–2013)  ล็อคดาวน์ (2005–2014) 
ดูเพิ่ม:  วิคลี่ เพย์-เพอร์-วิว อีเว่น (2002–2004)  วันไนท์ออนลี